Public procurement notice: Contract Award Notice
Published: 2025-05-12
Buyer: ОБЩИНА КРУМОВГРАД
Country: BG
Region: BG425
Contract type: Works
Procedure: Open procedure
CPV classification: 45233000: Construction work for highways and roads
Estimated value: 8215504.94 BGN
Award criteria: price

Technical requirements: Предметът на поръчката включва изпълнение на СМР на три обекта, а именно:
- Обособена позиция № 1 „Реконструкция на път „HKV2101/ HKV2109/Маджарово – Границата общ. /Маджарово – Крумовград/ - Бряговец““;
- Обособена позиция № 2  „Основен ремонт на път KRZ 1213/ III - 509, Кукуряк - Токачка /- Пашинци - Бук – Лъжичник от км. 0+000 до км.5+560“
и
- Обособена позиция № 3  „Реконструкция на път KRZ2219 / III - 5906, Казак - Голямо Каменяне / - Черничево - / III - 5904 / - участък от км. 0+000 до км. 8+028.47“.
За обектите по обособена позиция № 1, 2 и 3 има изготвен и одобрен инвестиционен проект, който е неразделна част от документацията за обществената поръчка. Техническите предписания и изисквания, свързани с изпълнението на СМР, са описани и рамкирани в Техническата спецификация и инвестиционния проект на обекта по съответната обособена позиция, както по отношение на вида и спецификацията на отделните използвани материали, така и по отношение на начина и технологията на изпълнение. С оглед на което, по отношение на техническите спецификации за изпълнение на съответния обект, следва да бъдат използвани тези посочени в инвестиционния проект за съответната обособена позиция, техническата спецификация  и КСС за съответния обект, които са част от настоящата документация.
Строежът по всяка обособена позиция е втора група, трета категория съгласно Закона за устройство на територията (ЗУТ), Наредба № 1 от 30 юли 2003 г. за номенклатурата на видовете строежи и Правилника за реда за вписване и водене на Централния професионален регистър на строителя.
Възлагането на обществената поръчка по всяка обособена позиция поотделно ще се извърши въз основа на „Икономически най-изгодна оферта“, определена въз основа на критерия за възлагане „НАЙ-НИСКА ЦЕНА“ по смисъла на чл. 70, ал. 2, т. 1 от ЗОП.
На първо място се класира участникът предложил най-ниска обща цена без ДДС за изпълнение на поръчката по съответната обособена позиция.
На основание чл. 72, ал. 1 от ЗОП Възложителят изисква представяне в 5-дневен срок на обосновка за начина на образуване на ценовото предложение в офертата на участник, когато то е с повече от 20 на сто по-благоприятно от:
1. средната стойност на предложенията на останалите участници по същия показател за оценка - при допуснати до оценяване три или повече оферти по съответната обособена позиция;
2. обявената прогнозна стойност, при допуснати до оценяване една или две оферти по съответната обособена позиция.
За обекта по обособена позиция № 1 има изготвен и одобрен инвестиционен проект, който е неразделна част от документацията за обществената поръчка. Техническите предписания и изисквания, свързани с изпълнението на СМР, са описани и рамкирани в Техническата спецификация и инвестиционния проект, както по отношение на вида и спецификацията на отделните използвани материали, така и по отношение на начина и технологията на изпълнение. С оглед на което, по отношение на техническите спецификации за изпълнение на настоящия обект, следва да бъдат използвани тези посочени в инвестиционния проект, техническата спецификация  и КСС, които са част от настоящата документация.
Пътят е част от общинската пътна мрежа на Община Крумовград. Съгласно приетите за определяне на начало и край на участъците от възложителя Община Крумовград е определен участък от пътя и характеристики както следва:
Трасето на пътя преминава през хълмист терен и е определено от прави, преходни и кръгови криви съобразени с Наредба РД-02-20-2 от 28 август 2018 г. за проектиране на пътища, като ситуационно не се предвиждат промени.
От гледна точка на габарит, проектна скорост и режим на движение, пътят попадат, както следва:„
Проектна скорост                                 30 km/h.
Габарит:                                     Г6
Пътно платно                            4,00 м
Банкети                                                 2х1,00м
Участъкът от пътя преминава изцяло в извън урбанизираната територията на Община Крумовград и е предвидено цялостно възстановяване на компрометираната пътна настилка и полагане на нова.
Отводняването на настилките ще се осъществява чрез напречните и надлъжните наклони на пътя, които ще бъдат възстановени. Голяма част съществуващите водостоци са затлачени и трудно изпълняват предназначението си, трябва да бъдат почистени. Предвижда се възстановяване на земните окопи и тяхното оформяне.
В този участък на общинския път се движи предимно смесено движение от превозни средства. Настилката е в лошо състояние, като в голяма част е с нетрайна пътна настилка, а в участъците където има асфалтово покритие, то е силно компрометирано.
Оста на проектното решение е в средата на настилката при максимално запазване на съществуващите елементи на пътя.
Геометричното решение изцяло е съобразено със съществуващото положение на трасето и с регулацията на селото. Използваните криви са кръгови криви, преходни криви и чупки.
Нивилетното решение на настилката осигурява правилна геометрична форма на пътната повърхност и добро отводняване на пътното платно. Нивилетата е проектирана,  като се придържа максимално близко до съществуващият терен с цел да се постигнат оптималното количество асфалтови смеси.
При реконструкцията се предвижда нова конструкция на настилката по  цялата дължина на разглеждания участък.
Предложените габарит и напречни профили на пътя отговарят на изискванията за класа на пътя и проектните скорости за хомогенния участък.
Предвижда се стабилизиране на банкетите с трошенокаменна фракция. Оформяне на нови необлицовани окопи.
Предвижда се ремонта на обекта да се извърши в следната последователност:
Разкъртване на съществуващата пътна настилка до достигане на КТ З.Л. по проект
Изграждане на нова пътна настилка със следните пластове:
-    Асфалтобетон за износващ пласт – 4см
-    Асфалтобетон за долен пласт на покритието /биндер/ - 4см
-    Асфалтобен за основен пласт /бит.тр.камък/ - 8см
-    Нефракционен скален материал – 45 см.
Отводняването на настилките ще се осъществява чрез напречните и надлъжните наклони на пътя, които ще бъдат възстановени.
Всички водостоци ще се почистят основно, като се оформят зоните при втока и оттока им.
Ще се монтират се нови еластични огради.
Ще се изпълни нова вертикална сигнализация и хоризонтална маркировка, тъй като в настоящия момент съществуващата е в лошо състояние и в по-голямата си част липсва.
Предвидените дейности за изпълнение са описани подробно в инвестиционния проект, неразделна част от настоящата обществена поръчка.
Строежът е втора група, трета категория съгласно Закона за устройство на територията (ЗУТ), Наредба № 1 от 30 юли 2003 г. за номенклатурата на видовете строежи и Правилника за реда за вписване и водене на Централния професионален регистър на строителя.


Number of bids: 2